ming030890/wiki-yue-high-quality huggingface dataset:
陸永權

陸永權（英文：Luk Wing Kuen，1982年6月27號—），藝名6永，係香港男歌手，音樂組合農夫成員，2013年開始做無綫電視部頭合約男藝員，一去到2023年，近年再次重返無綫電視。
陸永權由於個樣同陸浩明（6號）似、瘦瘦削削噉，兩個又戴黑框眼鏡，加上兩個又姓陸，又係無綫電視藝人，綽號又係6字頭、兩個字，經常畀人誤會佢哋係同一人或者係孖生兄弟。
2013年，陸永權以部頭合約身份加盟無線電視拍電視劇，2015年起同拍檔鄭詩君（C君）開始拍住鄭裕玲做綜藝節目同資訊節目主持，向影視同主持兩棲發展。2016年憑《幕後玩家》顧成曦一角獲提名2016萬千星輝頒獎典禮最佳男配角，入到最後三強。

個人生活
陸永2011年同Reina奉女成婚，而家有兩個囡：一穎(Hannah)同一心(Kenzie)。
陸漢德

陸漢德，香港親中派政治人，曾經做過《文匯報》、《TVBS》、《天天日報》編採工作、民建聯總幹事、無綫新聞編輯主任同埋董建華旗下智庫香港發展中心總幹事。

爭議
無綫新聞曾經喺2015年招攬陸漢德擔任新聞部編輯主任(Managing Editor) 一職，​主力負責本地政治新聞嘅審稿工作。事件引起好多人擔心會唔會有進一步嘅政治審查，但無綫當時就否認事件。不過，有現職員工喺接受《立場新聞》訪問嘅時候就話，打死都唔信上層請人冇政治考慮。前無綫新聞部主播柳俊江就話，無綫咁做，佢哋嘅政治新聞直程唔使睇，又話佢並唔係普通有政治背景嘅人，而係曾經統籌民建聯選舉工程嘅人，根本唔應該請佢。
陸河

陸河係中國廣東汕尾一縣，總面積986平方公里，全縣人口有35萬上下，主要講客家話。
陳篤生醫院

陳篤生醫院（粵拼：can4 duk1 sang1 ji1 jyun2，英文：Tan Tock Seng Hospital，簡寫：TTSH）係星加坡其中一間最大型嘅綜合醫院，屬於國家醫療集團（National Healthcare Group）。間醫院有45個臨床同專職醫療科室（clinical and allied health departments），同埋十六個專科中心（specialist centres），超過八千個員工。每日有超過二千個病人到佢啲專科中心求診，亦有大約460個病人使用佢嘅急症室，係星加坡全國至忙嘅急症室。

史
星加坡開埠之後，大批移民陸續來到。多數人係非常窮困，營養不良好普遍，估計每年有大概100個移民餓死。
1820年代，英國政府設立咗一間貧民醫院（pauper（英文：pauper）'s hospital），但係喺1830年代因為資金不足關閉。政府改為提議各個族群嘅有錢人睇返同族嘅窮人，有啲善心人響應，陳篤生就係其中一位。佢係星加坡第一位亞裔太平紳士，當時署理星加坡華人甲必丹。佢出咗5千蚊來起星加坡第一間私人資助醫院。
間醫院初初叫做「華人貧民醫院」（Chinese Pauper Hospital），1844年5月25日喺珍珠山（英文：Pearl's Hill）奠基。醫院大樓屬古典風格，由星加坡政府測量師湯申（英文：John Turnbull Thomson）設計。間醫院起咗三年，資金不足又令到醫院丟空兩年。卒之，喺1849年，醫院接受第一批病人。當時大約100個窮困病人喺珍珠山腳一間亞答屋（英文：Attap dwelling）留醫，風暴摧毀咗間屋，之後啲病人轉咗去間醫院。
醫院落成之後，初期時，一直都有錢銀問題，全靠公眾捐款減輕負擔，善長包括陳氏家族其他成員。醫院亦受人手短缺同冇穩定供水困擾。1850年，陳篤生52歲過咗身，之後，醫院就改名做「陳篤生醫院」。
醫院搬過幾次。1861年，殖民地政府打算加強珍珠山嘅武裝防禦，於是乎將佢搬咗去實龍崗路（英文：Serangoon Road）同馬里士他路（英文：Balestier Road）交界嘅新建築。醫院加咗一個麻風病房。後來，醫院所在嘅低窪地帶被認為唔適合病人。1903年，憑住陸佑五萬蚊捐款，買到醫院而今喺摩綿路（Moulmein Road）嘅地皮。新醫院喺1909年由公共工程局（Public Works Department）起好。
到到1980年代，醫院服務同接收嘅病人數目，開始超過1950年代起好嘅醫院建築嘅負荷。2000年4月1號，一棟15層高嘅新樓落成並正式啟用。
2000年，因為星加坡本地醫療服務業重組，醫院歸落「國家醫療集團」。
間醫院聲稱係老人醫學（Geriatric Medicine）、傳染病、康復醫學（Rehabilitation Medicine）、呼吸系統科（Respiratory Medicine）同埋風濕過敏反應及免疫科（Rheumatology, Allergy and Immunology）呢啲方面發展嘅先驅。佢亦係老人醫學、普通外科、急症科、放射科、腸胃科、耳鼻喉科同埋骨科嘅主要轉介中心[未記出處或冇根據]。
2003年沙士爆發嗰陣，間醫院因為過去處理傳染病嘅經驗（星加坡傳染病中心就喺佢左近），畀星加坡衛生部定咗做全國唯一嘅診斷同治療中心，仲要「實際封鎖咗」（"effectively locked down"）成間醫院來到控制沙士爆發。2013年，喺醫院大堂設立咗一塊碑，紀念沙士爆發嗰時醫院所有嘅醫護人員，感謝佢地唔怕攰噉工作，其中有兩位仲因為染上沙士而殉職。塊紀念碑由星加坡衛生部長顏金勇揭曉，佢亦向醫院所有醫務人員致敬。

收費
2016年，四人急症病房入邊一張病床一晚嘅費用係225星加坡元，單人病房一晚係420星加坡紙。

陳篤生醫院文化博物館
陳篤生醫院文化博物館（Tan Tock Seng Hospital Heritage Museum）喺2001年7月25號開放。為咗紀念創辦人陳篤生嘅遺澤，博物館展出一系列來自佢生活嘅年代19世紀中期嘅峇峇娘惹文物。
TTSH文化博物館係星加坡國家文物局「Museum Roundtable」嘅成員。
陳粒

陳粒（粵拼：can4 nap1；簡化字：陈粒；1990年7月26號—）係中國民謠女歌手、獨立音樂人、唱作人，前空想家樂隊主唱。喺上海對外經貿大學畢業。
陳紫澄

陳紫澄（英文：Chan Tsz Ching Cherrie，2007年8月14號—）係香港現役花式溜冰運動員。

簡歷
3歲開始學溜冰，9歲加入香港花式溜冰青少年代表隊，翌年晉升為香港花式溜冰代表隊，11歲已考獲HKSU Master Level。

青年組
2022亞洲花式滑冰錦標賽（中文：亞洲公開花式溜冰錦標賽）(Asian Open Figure Skating Trophy)銅牌。
2022 国际滑冰联盟青少年花样滑冰大奖赛（中文：世界青年花式滑冰大獎賽）ISU Junior Grand Prix (Riga, Latvia) 15th place。
2022東南亞公開花式溜冰錦標賽(SEA Open Trophy in Figure Skating)冠軍 。

少年組
2018亞洲花式滑冰錦標賽（中文：亞洲公開花式溜冰錦標賽）中級少年組銀牌。
中華人民共和國第二屆青年運動會（中文：中华人民共和国第二届青年运动会）高級少年組。
陳納德

陳納德（Claire Lee Chennault，1893年9月6號—1958年7月27號）係美國陸軍航空隊中將，亦係中華民國空軍美籍志願大隊（俗稱「飛虎隊」）隊長。佢老婆係華裔美國政治人陳香梅。
陳竹昇

陳竹昇，台灣演員，2017年曾經攞到金馬獎最佳男配角。
陳約臨

陳約臨（粵拼：can4 joek3 lam4，英文：Kelly Chan Yeuk Lam，1995年10月14號—）係香港女藝人，2017年入職無綫電視，主要做節目主持，2022年5月份離開無綫電視。

簡歷
陳約臨喺上海出世，小學嗰陣嚟香港定居，喺珠海學院新聞及傳播系畢業。
陳約臨係2016年度國際小姐香港代表，贏到「亞洲皇后」獎而15強止步。
陳約臨喺2020東京奧運訪問為香港攞到金牌嘅張家朗，但陳約臨不時打斷張家朗同埋過份熱情嘅表現，被網民批評。

演出
呢個表唔完整，歡迎加料。
貨幣供應

貨幣供應（英文：money supply）大致上係一個經濟體內部嘅錢嘅總量。
喺經濟學上，錢包含所有可以普遍用嚟做交易媒介嘅物件（睇埋錢）－包括咗銀紙、銀仔、銀行入面嘅活期存款、以至存在於電子空間嘅數碼貨幣（例子可以睇位元幣）呀噉。因為用得嚟做錢嘅實會係一啲易數嘅嘢，所以雖然呢啲物件喺物料上噉唔同，但做經濟分析嘅人可以用同一個單位計呢啲物件嘅價值（例：一張 10 文銀紙價值上等同 10 個一文銀，雖然銀紙同銀仔喺物理上好唔一樣）。一個經濟體嘅貨幣供應包含佢內部可以用嚟買貨品服務嘅錢嘅總數。
貨幣政策

貨幣政策（粵拼：fo3 bai6 zing3 caak3；英文：monetary policy）係指控制貨幣供應嘅權威－正路係政府同央行－所作嘅政策。政府同央行可以管理好多嘢，例如係印銀紙增加貨幣供應，又或者加減利率等等。佢哋會用呢啲手法，嘗試盡可能噉令個經濟體嘅經濟活動得以順利進行。
喺經濟學上，貨幣政策係一個好緊要嘅課題。好似係通脹等嘅現象可以對民生造成巨大嘅衝擊。

政策手法
睇埋：利率同滙率
喺制定貨幣政策嗰時，政府同央行有好多工具可以用，包括：
利率（interest rate）：當央行提高利率嗰陣，啲人問央行借錢就要俾多啲利息，於是就會少咗人借錢，少咗人借錢就會造成貨幣供應下降（睇返上面部份準備金），反之亦然。
用自己資產買賣錢；
提升或者降低政府借貸；
提升或者降低政府開支（政府用由央行得到嘅錢出糧俾公務員係錢進入市場嘅一個重要途徑）；
操控滙率（exchange rate）；
提升或者降低部份準備金當中嘅最低儲備率（reserve requirement；指銀行最少要儲住幾多百分比嘅錢做準備金）；
調控或者禁止私營貨幣（private currency）；
調控對出口或者進口嘅稅。

同採礦嘅啦掕
睇埋：貴金屬
貨幣政策本嚟係同採礦業息息相關嘅：喺古代，金同銀廣泛噉俾人攞嚟做錢，所以要提升貨幣供應，往往要靠採礦業開採多啲金銀先得；當金銀供應量突然飆升－例如喺哥倫布發現咗新大陸（搵到好多金礦），或者係 19 世紀中嘅加州淘金潮（California Gold Rush）事件，都引致通脹嘅情況－金同銀多咗，因而變得冇價值，搞到物價飆升；另一方面，如果採礦業開採金銀嘅速度唔夠快，追唔上經濟發展（經濟發展會令社會多咗貨品服務流通），會造成通縮－金同銀唔夠用，所以物價跌。後者呢類通縮情況就算喺（有銀紙嘅）18 同 19 世紀都仲好常見，因為呢個時期唔指用金做錢，仲興用金嚟支持銀紙。
到咗廿世紀，各大經濟體系變成建基於法定貨幣，計呢啲錢嘅價值唔使吓吓都掕埋黃金價值，所以現代嘅貨幣政策開始同採礦業脫離。
貨幣創造

貨幣創造（money creation）係指創造錢，提升個經濟體內貨幣供應嘅過程。
貨幣主義

貨幣主義（monetarism）係貨幣經濟學上嘅一個思想，主張政府喺錢供應嘅控制上扮演重要嘅角色。
貨

貨（粵拼：Fo3）係指做買賣嗰時，賣方提供、買方用錢（或其他嘢）嚟換嘅嘢。只要買賣雙方同意，差唔多所有嘢都可以叫做「貨」。貨有真有假，而做買賣嘅貨都係真嘅，賣假貨即係呃人、唔誠實嘅行為。
貨倉

貨倉又叫倉庫，係用嚟擺貨或者其他雜物嘅建築或者空間，通常會配合物流運作，接近碼頭、火車站、飛機場，亦都會響工業區入面出現。
貨幣基數

1980-2021年間歐元區嘅貨幣基礎、貨幣供應（M1、M2同M3），同GDP。對數刻度。
公開市場操作（Open market operations）係直接擴大或收縮基礎貨幣嘅貨幣政策工具。
財政部或中央銀行喺實施貨幣政策嘅時候，會控制基礎貨幣；呢啲政府金融機構透過公開市場操作（買賣政府債券）嚟改變基礎貨幣嘅數量。例如，如果呢啲機構買咗商業銀行手上嘅政府債券，買債券嘅錢會存入銀行（賣方）喺央行嘅存款準備金戶口，呢啲新增嘅錢就係銀行嘅「超額準備金」，銀行可以將啲錢提出嚟，成為基礎貨幣嘅一部分。
通常，中央銀行仲可以通過操縱利率同埋設定存款準備金要求（註：存款準備金係指銀行必須保留存戶嘅一定比例嘅錢，唔可以借出去）嚟影響銀行活動。利率，特別係聯邦基金利率（銀行之間嘅隔夜同業拆息利率），本身亦都受到公開市場操作嘅影響。
傳統上，基礎貨幣被認為係「強力貨幣」，因為基礎貨幣嘅增加會透過銀行嘅存放款活動，產生貨幣乘數（money multiplier）效應。不過，對於嗰啲唔同意貨幣乘數理論嘅人嚟講，因為財政乘數（fiscal multiplier），基礎貨幣亦都可以被睇成「強力貨幣」。

貨幣政策
貨幣政策（Monetary policy）係一個國家（或者經濟體）嘅中央銀行用嚟調節嗰個國家嘅經濟活動所採取嘅手段，呢啲手段包括制定基準利率、要求商業銀行嘅準備金比率、公開市場操作等，目的係控制貨幣供應量。如果有商業銀行唔能夠滿足中央銀行設定嘅存款準備金要求，嗰間銀行就要向同業拆借，當需要借錢嘅銀行增加，利率就會被抬高。基準利率係由中央銀行設定，以維持經濟體系係一個合理嘅通脹率範圍之內。央行喺制訂利率目標嘅時候，有一套清晰嘅利率制定行為準則，呢套準則叫做泰勒法則（Taylor rule）。泰勒法則係由美國經濟學家約翰泰勒（John B. Taylor）喺1992年提出嘅，俾中央銀行透過設定適合嘅短期利率嚟穩定經濟活動。
泰勒法則考慮聯邦基金利率、物價水準（通脹）同國內生產總值（GDP）嘅變化之間嘅關係：
喺呢條公式嗰度，係短期名目政策利率嘅目標（例如美國嘅聯邦基金利率，英國嘅英格蘭銀行基準利率），係用「平均物價指數」（GDP deflator）量度嘅通脹率， 係期望嘅通脹率，係假設嘅自然/均衡利率， 係實際GDP嘅自然對數，係潛在產出嘅自然對數，由線性趨勢決定； 而  係產出缺口。
貨幣市場

貨幣市場（英文：money market）係金融市場嘅其中一橛，提供短期（通過頂櫳一年內就還）嘅貸款。對於啲想籌錢嘅企業嚟講，貨幣市場可以攞嚟滿足短期內對錢嘅需要，而對投資者嚟講，貨幣市場提供咗一樣算係比較低風險嘅投資。
Massabrac

Massabrac係法國嘅一個市鎮，位置喺奧斯坦尼大區嘅上加龍。
Mas-de-Londres

Mas-de-Londres係法國嘅一個市鎮，位置喺奧斯坦尼大區嘅埃羅。
Mas-des-Cours

Mas-des-Cours係法國嘅一個市鎮，位置喺奧德。
Mascarville

Mascarville係法國嘅一個市鎮，位置喺奧斯坦尼大區嘅上加龍。
Mascaras, Gers

Mascaras, Gers係法國嘅一個市鎮，位置喺奧斯坦尼大區嘅熱爾。
Massanes, Gard

Massanes, Gard係法國嘅一個市鎮，位置喺奧斯坦尼大區嘅加爾。
Massat

Massat係法國嘅一個市鎮，位置喺阿列日。
Masclat

Masclat係法國嘅一個市鎮，位置喺奧斯坦尼大區嘅洛特。
Cognocoli-Monticchi

Cognocoli-Monticchi係法國嘅一個市鎮，位置喺南歌斯嘉。
Cohiniac

Cohiniac係法國嘅一個市鎮，位置喺阿摩爾濱海。
Coingt

Coingt係法國嘅一個市鎮，位置喺埃納。
Cognat-Lyonne

Cognat-Lyonne係法國嘅一個市鎮，位置喺阿列。
Coivert

Coivert係法國嘅一個市鎮，位置喺濱海沙藍特。
雙失青年

雙失青年（NEET，全名叫Not in Education, Employment or Training），華語圈又叫啃老族、吃老族、傍老族、尼特族，係指失學同失業嘅年青人，亦即係唔安排就學、唔返工、唔進修或者唔參加就業輔導嘅後生仔。
2013年英國18歲至24歲嘅青年入面，有1/5無工作，其中倫敦有12萬名16歲至24歲雙失青年，平均每4名青年人入面就有1人失業，係30年嚟最高紀錄。同樣嘅問題亦出現喺歐盟各國，特別係東南歐國家家庭觀念深厚，有啲到咗中年仲依賴同父母食住，部分地區全年齡整體失業率甚至高過西歐城市嘅青年失業率。

原因
雙失青年被認為係世界性嘅社會問題，往往出現喺趕唔上世界經濟潮流嘅經濟發達高增長、生活水準高國家嘅待業青年階層中產生。
因為失敗政策或者過時政策緣故，佢哋編列過時嘅知識或者技術嘅教育體制入面，栽培出唔符合當時社會期望同企業需要嘅人力，無法受社會或者企業公司所僱用，導致人力資源過剩。（常發生喺社會新鮮人同中年失業嘅人）
因為經濟發展同政策未如預期，導致低薪高時數嘅工作暴增，受薪受僱人工作成本已經唔符合收入支出比例，寧願失業都唔去返工。（通常出現喺單薪家庭入面）
因為國家經歷經濟高增長，生活水準提高，往往會喺政策上調整為以金融房地產為主，造成房地產價格上揚。佢哋買賣投資房地產、收租市場所賺取利潤勝過受僱於企業公司，令佢哋仔女、子孫可以依靠祖父輩供給嘅資源，令佢哋唔需要出去打工。（通常出現喺地主或者持有房地產多嘅家庭入面）
因為國家經歷經濟高增長，家境富裕嘅家庭增多加上少子化，繼承父母輩嘅財產就足夠過完下半世。（通常出現喺官宦同有錢人家庭入面）

社會問題
雙失青年依賴屋企人唔返工，除咗本身無自行謀生能力之外，亦會增加屋企人負擔；而屋企人嘅生活供應，亦未必能夠足夠維持到生命結束嗰一日，會加速家庭經濟危機，消費趨於保守而下降，進一步拖累景氣。同時，亦會令失業人口增加，對社會上要救濟嘅人數亦會增加造政府負擔，成個社會經濟曲線亦會呈現惡性向下嘅趨勢。家庭氣氛亦會連帶受影響，成日唔返工嘅雙失青年賴喺屋企入面，屋企人會擔心自己仔女嘅未來，從而產生爭執，家庭唔美滿，人嘅心理亦會有改變。如果本身屋企人份糧都好難維持自己嘅支出，雙失青年嘅存在更加會加劇佢哋嘅負擔。雙失青年嘅存在唔單只牽涉個人或者家庭問題，更加影響到成個國家嘅競爭力同長遠發展。

解決辦法
由於雙失青年大多數係青年人，而且屬於適齡喺工作嘅中堅性人口，造成嘅勞動資源浪費係不容忽視。政府同社會資源為咗降低社會因此一族群而造成嘅社會問題，會用各種方案去試圖解決，例如擴張就業、職業訓練等。但係，當經濟情況長期未見好轉時，雙失青年造成對社會秩序嘅壓力會與日俱增，衝突亦會激化。有證據顯示，為咗解決青年勞動力過剩嘅問題，國家會透過公共建設、強制就業或者募兵等方式嚟消除呢個問題，但係如果經濟本身唔能夠改善，以吸收失業人口，喺資源不足情況入面，政府嘅強制性作為會令到事件變得更差，甚至引發內亂或者戰爭。日本同德國都曾經面對青壯年人口喺經濟蕭條期間大量失業嘅情況，亦使用強制手段嚟解決，結果演變成第二次世界大戰嘅導火線，所以除咗以經濟層面嚟解決之外，別無他法以治本。
根據日本內田樹教授嘅分析，雙失青年之所以成為雙失青年，係因為佢哋認為世間冷漠，所以應該傳達出世間仲係有溫暖嘅訊息，令到雙失青年了解生命嘅真正意義係同其他人嘅連結同付出，同知道自己嘅存在價值，諗辦法揾出適合自己性格同能夠勝任嘅工作。
雙天至尊Ⅲ

《雙天至尊Ⅲ》（英文：The Unbeatables III）係新加坡新傳媒私人有限公司製作嘅華語電視劇，由李南星、鄭惠玉、李珊珊、鄭斌輝、薛素珊、黃奕良同埋賴怡伶主演。
《雙天至尊Ⅲ》第一部播映完畢後，迴響極佳，遂產生咗1996年嘅第二部，以及2002年嘅第三部，形成三部曲。
雙子任務：疊影危機

《雙子任務：疊影危機》（英文：Gemini Man）係一套2019年上畫嘅美國電影，由李安執導，韋史密夫、瑪莉伊莉沙伯雲絲迪、基夫奧雲、黃凱旋主演。
雙天至尊

《雙天至尊》（英文：The Unbeatables）係新加坡廣播局（新傳媒前身）製作嘅華語電視劇 ，第一部播映完畢後，迴響極佳，於是喺1996年同2002年開拍咗第二部同第三部，形成三部曲。
《雙天至尊》係星加坡第一部有關賭博嘅電視劇。由星加坡電視演員鄭惠玉（飾演洛其芳）同李南星（飾演言飛）擔綱主演。故事背景設喺一個虛構嘅珊瑚島上，主要描寫兩個家族激烈嘅對抗同鬥爭。
雙子塔

雙子塔（馬來話：Menara Berkembar Petronas）係馬來西亞吉隆坡一座，亦係馬來西亞第一高嘅摩天大廈，大樓高452米，88層，1998年起好，而家係世界第7高嘅摩天大廈。
雙子塔喺1998年落成嗰時係世界最高嘅摩天大廈，之後畀台北101同哈利法塔超越，但係依家仍然係世界上最高嘅雙棟大樓。雙子塔由美國建築設計師西薩·佩里（César Pelli）設計，大樓表面大量用咗不銹鋼同玻璃等材質。
雙天至尊Ⅱ

《雙天至尊Ⅱ》（英文：The Unbeatables II）係新加坡1996年拍攝製作嘅華語、賭博題材電視連續劇，《雙天至尊》續集，之後2002年新傳媒亦推出咗《雙天至尊III》。
雙姓

雙姓即係兩個漢字嘅姓合成一個姓，世代相傳，出自元明。
香港藝人鍾鎮濤個太太范姜素貞就係一個例子。
食好D 食平D

《食好D 食平D》係香港電視廣播有限公司製作嘅飲食節目，由肥媽、陸浩明主持，總共有兩輯。第一輯（英文：Good Cheap Eats 7）由2018年5月7號到6月15號逢禮拜一到五晚22:30－23:00喺翡翠台播；第二輯（英文：Good Cheap Eats 8）由2019年4月1號到5月10號同一時段播。
食同類

食同類（粵拼：sik6 tung4 leoi6；英文：cannibalism），學術上又叫同類相食，係指同一個物種嘅動物食自己嘅同類個體。根據動物學研究，有超過 1,500 種物種都有呢種行為，而且呢種行為唔一定係因為饑荒先至出現，譬如有啲昆蟲交配完隻乸會食咗隻公落肚，甚至一路交配一路食嘅都有。

基礎
睇埋：物種同生物分類
定義上，食同類係指一種情況，食嗰一方同被食嗰方屬於同一種物種。重點要係物種相同：譬如貓食倉鼠唔算係食同類，因為兩者唔算係同一物種；蘭花螳螂食歐洲螳螂都唔算係食同類，因為蘭花螳螂同歐洲螳螂並唔係同一物種；如果一隻乸嘅蘭花螳螂同一隻公嘅蘭花螳螂交配，交配完食咗隻公，就算係同類相食。
食嘢放題

食嘢放題（日文：食べ放題），即係任嗌任食（任叫任食、任點任食），或者就噉叫任食，係源自日本食肆嘅經營方式。客人只需要畀一個固定嘅價錢，就可以任嗌餐牌入面嘅嘢食，同自助餐個概念好似。嗌咗嘅嘢食一定要食晒，食淨唔可以打包，兼會罰錢。
食夢獸

食夢獸係日本電視遊戲寵物小精靈系列入面嘅其中一隻小精靈，編號096。身體顏色主要係黃色同啡色。
食分

食分係食期間天體變暗嘅比例，最細係0.0，最大係1.0。
食嘢

食嘢（粵拼：sik6 je5），又叫喫嘢（粵拼：jaak6 je5），學術性啲講叫進食，係動物為咗保持住體能同生長所做嘅攝取營養同能量過程，係動物一種本能。所有動物都要食嘢先至生存到。
動物食嘢可以分為三種：草食性、肉食性同雜食性。而俾人食嘅嘢就叫做食物。
食品工程

食品工程（英文：Food engineering）係工程學嘅分支，專門研究嘢食嘅生產、處理同保存技術。
Mini CD

Mini CD，又叫迷你光碟，係種CD格式，體積同容量都比正常CD細。
MineCon

MineCon係電子遊戲Minecraft擁躉一年一度嘅聚會，由Mojang舉辦。
MiniDisc

MiniDisc（ミニディスク，通常簡稱MD）係1992年由日本索尼公司發布嘅一種音樂光碟產品，佢使用咗磁碟同光碟技術，唔單止體積比CD細，而且操作方式同CD差唔多。
MD使用方式其實好簡單，佢通常只需要準備數碼光纖訊號線、模擬訊號線又或者係咪高峰連過去就可以進行錄音操作，如果想連接電腦嘅話就一定要用USB搞。

概要
1984年10月，索尼成功推出手提CD機Discman之後，令啲人嘅聽歌方式更加方便，就連唱片公司所發行嘅專輯亦都開始出咗CD版本。Discman無論係操作方面定係聲音質素，都遠遠超過早期嘅卡式帶機。初時飛利浦打算同索尼繼續合作可替代嘅音樂產品，不過仲未成功。於是索尼用咗一年時間，成功研發出呢個全新嘅音響規格（由於MD嘅核心技術主要係出自早期嘅磁光技術；而且喺1980年代發表嘅軟碟同MO規格經已非常成熟）。
雖然索尼喺1992年5月開始推出第一部支援防震嘅Discman，不過佢個機身都幾大部（初頭只得3秒防震）。同年10月，索尼正式發佈第一部MD Walkman MZ-1同埋放音機MZ-2P，佢哋係頭一部搭載數碼光纖輸出同輸入嘅產品。
除咗日本之外，MD喺西方國家亦都幾流行，尤其香港係日本以外最多人使用MD產品嘅亞洲地區之一。唔單止索尼，包括松下、聲寶都有人用，尤其最醒目嘅EL綫控都有錄音撳掣，非常方便（可以顯示歌名、歌手名、曲目經過時間、總長度、唱碟名、錄音時間、錄音模式）。而且唱片公司出過嘅MD專輯響CD舖都有得賣，之不過呢啲嘢價錢好高亦都好少人儲錢買碟，所以推出一段時間就已經冇咗。
2000年代開始，由於方便下載嘅MP3數碼音樂格式快速冒起，亦令索尼再次發圍繼續推出NetMD同埋Hi-MD產品。

基本構造
錄音MD嘅曬士差唔多係2.5英吋，外表接近軟碟，光碟本身擺喺一個方型塑膠殼入面，下面有一粒防寫裝置，側面有一個Shutter。不過唱片公司賣嘅MD專輯同CD專輯一樣都係工廠整出嚟嘅，只可以聽，唔畀錄音。

工作原理
MD本身以磁光效應（Magneto-optic Kerr effect）將檔案寫入TOC（table of contents），因此開始錄音嘅時候，光碟上面嘅磁性介質就會被加熱到居里點（Curie point）；即係話一個Track記錄完畢之後，就可以響下一個Track開始記錄，讀取放音嘅時候都一樣。

編輯功能
MD擁有卡式帶嘅錄音功能同埋CD嘅快速選曲播放，而且一隻MD碟至多可以記低255個Track Number，無論係上堂時間寫筆記、記者採訪、音樂Demo、私家收藏等等，因此人人都可以隨時隨地用佢補充所需要嘅嘢（又或者拎走唔需要嘅嘢），而且反覆編輯咁多次亦都影響唔到聲音質素。
Combine / Track Mark off：黐埋 / 少咗一個片段。
Devide / Track Mark on：分開 / 多咗一個片段。
End Search：剩低嘅錄音時間。
Erase：洗咗成隻碟。
" – "代表電腦傳送嘅位元速率（使用OpenMG Jukebox / SonicStage軟件）。
唔支援Macintosh電腦。

編碼技術
MD使用索尼自主開發嘅ATRAC（Adaptive Transform Acoustic Coding）編碼，佢可以將一隻CD壓縮到原始檔案嘅五分之一。2000年所開發嘅ATRAC3技術係之前嘅兩倍（即係原始檔案嘅十分之一），如果用LP2模式至多可以記錄160分鐘，而用LP4可以記錄320分鐘。

版權保護
MD主要係使用SCMS（Serial Copy Management System，序列複製管理系統）做版權保護嘅，即係話用咗過一次數碼錄音之後就唔可以進行相同方式記錄，不過模擬錄音就無呢個限制。

防跳操作
MD唔單止迫近CD音質，而且可以避免跳綫造成聲音中斷，一般嚟講就係利用緩衝儲存（Memory Buffer）完成快速讀取嘅動作；不過佢開機嘅時候至少需要6秒鐘左右嘅時間去讀碟，存取完畢之後，唱機摩打就會停止運作，令電池更慳電。
Mini PC

Mini PC、迷你PC係一種便攜式個人電腦。佢相當於一部迷你主機，衹有必要嘅CPU（基本上係移動平台嘅CPU）、內存插銷、硬盤插銷，有時會有獨立顯卡插銷，但冇顯示器、鍵盤之類嘅外設，基本亦唔會帶電源（衹會帶電源適配器），有必要陣時衹會透過USB接口、HDMI接口之類跟啲外設駁接。
佢內部空間、主板跟CPU都非常之集成化，耗能少，所以可以做得好細䊆、可以隨身帶得。一般用作伺服器或者輕娛樂、辦公終端等。
常見嘅Mini PC有Intel NUC、Mac Mini。
Miniac-Morvan

Miniac-Morvan係法國嘅一個市鎮，位置喺布禮斯大區嘅伊勒-維萊訥。
Minerve, Hérault

Minerve, Hérault係法國嘅一個市鎮，位置喺奧斯坦尼大區嘅埃羅。
Minetest

Minetest，以前又叫minetest-c55，係一個LGPL許可嘅一個免費遊戲，係用C++語言重用咗Irrlicht嘅3D遊戲，可以喺Windows、Linux、FreeBSD同Mac OS等等嘅平台玩。遊戲係由celeron55同其他人一齊整嘅LGPL自由軟件。
遊戲幾似造個創世神，玩法亦同佢差唔多。玩家要喺隨機形成嘅世界，攞唔同嘅原料。
Mimeure

Mimeure係法國嘅一個市鎮，位置喺黃金丘。
Mimet

Mimet係法國嘅一個市鎮，位置喺隆河河口。
Supper Moment

Supper Moment係香港嘅一支流行樂隊，2006年8月成立。成員有主音同結他手陳仕燊（Sunny）、貝斯手張祖光（CK）、結他手梁燿鵬（Martin）同埋鼓手陳鴻達（Hugh）。到咗2010年先至簽約唱片公司，出咗兩張EP正式出道。
Surba

Surba係法國嘅一個市鎮，位置喺阿列日。
Surgères

Surgères係法國嘅一個市鎮，位置喺濱海沙藍特。
Surjoux-Lhopital

Surjoux-Lhopital係法國嘅一個市鎮，位置喺安省。
Surmont

Surmont係法國嘅一個市鎮，位置喺杜。
Surfontaine

Surfontaine係法國嘅一個市鎮，位置喺埃納。
Surrain

Surrain係法國嘅一個市鎮，位置喺卡爾華多斯。
金永敏

金永敏，係大韓民國嘅一個男藝人同埋演員。
金沙中國

金沙中國有限公司（簡稱：金沙中國；英文：Sands China Ltd.；港交所：01928）喺澳門辦綜合度假村同賭場，其附屬公司威尼斯人澳門股份有限公司（葡文：Venetian Macau, S.A.），買咗個當地嘅副賭牌。
間公司位於澳門嘅物業包括澳門金沙、澳門威尼斯人、澳門百利宮、澳門巴黎人及澳門倫敦人，又經營來往香港同澳門嘅客輪航綫——金光飛航；金沙中國係拉斯維加斯金沙嘅子公司。

稱老虎機壞咗而唔派六百萬獎金
响2013年5月16號，東方報業集團報道：香港女人高德梅話，佢响2013年4月29號，喺金沙娛樂場打老虎機，輸咗卅多萬之後，中咗個六百萬嘅獎，啲代金券一張接住一張噉樣彈出嚟，過咗兩分鐘，有職員走埋嚟熄機，話可能有故障，又夾硬收走哂總銀碼為134.6萬，已經彈咗出嚟嘅43張同老虎機入面嘅1張代金券，重拆開埋部嘢。佢同卓姓男伴侶向博監局同賭場投訴，要求磅水。金沙中國嘅公關回覆呢單嘢嘅查詢時，指因為博監局調查緊，所以唔回應更多。
响2013年5月21號，東方報業集團報道：博監局响2013年5月20回覆佢哋查詢時，指已經委托獨立機構調查；若果涉及機件故障，賭場唔使派彩，然而客人有權攞返賭注。
响2013年5月23號：區錦新陪高及卓去到博監局同佢哋閂埋門開會。之後，幾個人接受傳媒採訪……梁文潤指，局方委託咗第三方國際認證公司檢驗，同型號老虎機已經停用，初步結果顯示機器「瑕疵運作」，預計過多七至十日，會有最終結果；卓透露，局方話咗上述消息畀佢哋知，又揾法律顧問畀咗啲法律意見；高對此失望，會等到調查完咗，再考慮之後點做，唔排除要求賭場賠償佢精神損失；區批評賭場輸打贏要，影衰澳門。套用拉關法例落呢單嘢，高可能只可以收到該賭局嘅損失賠償，即係大概一千銀。
响2013年5月24號，區經立法會向博監局提出書面質詢，提及更多唔妥情節：賭場職員收走代金券之後，連收條都唔肯畀張，又用大批看更將高、佢嘅朋友以及後嚟到場嘅老公趕走——批評噉樣係上世紀黑社會開嗰啲賭館，唔准贏家攞錢嘅做法重現。而博監局喺現場嘅稽查人員唔表明身分，同賭場經理一齊睇完現場錄影之後，一言不發，唔向事主交代任何嘢，甚至唔肯為代金券被收走一事做見證人取態曖昩，令人難以相信佢係公正嘅。事主當場向司警局人員求助，則唔受理兼被呼喝，任由賭場看更將兩手空空嘅佢哋押解離場。喺博監局人員接手處理部機器之前，賭場已經派出超過十個維修人員，拆開部出事嘅老虎機整過一輪；顯示檢測報告之所以話部嘢壞咗，可能係因為佢哋做手腳所致；高中獎時，機器未必有唔妥。
响2013年6月5號：高同卓再去到博監局，要求睇老虎機檢證報告，不過對方唔肯，話份嘢係用葡文寫成嘅，要翻譯成中文同經過上司審批，至可以交畀佢——聽日就有。高投訴，金沙娛樂場嘅代表喺事件之中從嚟冇露面。卓話有為下一步做好準備，唔排除向行政長官抗議。
响2013年6月6號：高、卓以及高嘅另外三個朋友，去到博監局，接收咗份已經譯成中文嘅最終調查報告；其中部分內容稍後亦以公告形式發布。文件定奪係博彩機瑕疵運作——高將港紙1003蚊（筆者註：此乃準確銀碼）入落部老虎機，轉咗兩次之後，每次投注都贏到個三萬一千嘅獎；喺前後廿二分鐘，機器彈出咗43張代金券，總價值為1,334,564.8，噉嘅結果喺統計學上唔可能。高向傳媒哭訴，話報告內容同事實不符兼偏𥘵賭場——自己中嘅係一個六百萬嘅「神秘巨獎」，只不過代金券唔係一張過，而賭場職員喺冇博監局稽查員在場嘅情況之下，搶走咗佢啲代金券同拆開老虎機嘅唔妥做法，都冇提及。稍後博監局安排高，同一直潛水之金沙娛樂場嘅三個代表嚟次閉門會議，喺該局協調之下，傾咗接近三個鐘頭，卒之成交——賭場賠償高嘅精神損失，避過佢可能嘅訴訟，又簽署咗保密協議，唔公開銀碼。區批評第26/2012號行政法規偏幫博彩公司，搞臭澳門個朵，而當局亦疏於監管，喺件事搞清楚之前，任由賭場職員搶券同拆開架機。澳門金沙發表聲明，指根據博監局嘅最終調查，涉事老虎機瑕疵運作，亦都冇證據顯示有六百萬嘅中獎，而家已經同個客拆掂咗條數。
响2013年7月8號，雪萬龍對區嗰份書面質詢作書面回覆，其中並無提到賭場職員、博監局稽查人員及司警局人員有冇做過質詢文件所指控嘅多數嘢，只係籠統噉寫：若果賭客被羞辱或威嚇噉趕走，可以經法律程序，試下要對方就非財產損害及精神損害賠償。賭場及機器製造商職員即場檢查同修理部機係合程序嘅，亦冇令之後嘅驗機結果唔同咗。博監局督察當時辦事依法又公正。司警局駐場人員當時嘅處事方法冇唔妥。
金沙洲碼頭

金沙洲碼頭（簡化字：金沙洲码头；粵拼：gam1 saa1 zau1 maa5 tau4）係廣州一個客運碼頭，喺白雲區金沙洲嘅彩濱中路嘅環洲二路口交界附近嘅北邊冇幾遠嗰度。呢度有過江渡輪可以去到芳村、黃沙同南方大廈嗰邊。呢個碼頭係將來珠江西航道入面，水上巴士航綫嘅營運調度指揮中心。

史
而家睇到嘅金沙洲碼頭係2013年9月份通航嘅第四代碼頭嗰個。其實金沙洲碼頭嘅歷史都有好耐嘅時間喇：

第一代碼頭
傳說喺形成金沙洲之前，呢度好多個地區都係個海嚟嘅，嗰時嘅橫沙村、沙貝村就喺而家地鐵6號綫橫沙站冇幾遠嗰度有個山仔，而兩條村嘅碼頭就喺山嘅隔籬，所以呢個山仔就俾人話咗係「碼頭崗」。按返金沙洲形成嘅歷史嚟推測，第一代碼頭喺宋朝嗰陣出現咗。由於隨住社會嘅進步同地貌嘅變化，而碼頭崗周邊就變嗮陸地，重去到而家嘅白沙河邊都有。就係噉，「碼頭崗」就俾人改成「馬頭崗」嘅名重一直用到而家喇。

第二代碼頭
後嚟金沙洲嘅白沙河邊重出咗橫沙碼頭同沙貝碼頭，嗰時嘅居民就話佢係第二代碼頭喇。一講佢嘅歷史就巴閉囉，佢經過咗元明清三個朝代，喺中華人民共和國成立咗之後到20世紀50年代初，金沙洲邊嘅碼頭同以前係差唔多樣噉，後嚟廣州市輪渡公司喺沙貝碼頭度整咗個機動渡輪往返西村電廠碼頭嗰邊，結果金沙洲嘅大多數村民就成日喺嗰個碼頭去到廣州。就喺呢幾百年嚟，橫沙同沙貝碼頭就幫實嗮金沙洲嘅居民解決出行嘅問題。而呢個碼頭一直去到20世紀80年代先至取消咗。

第三代碼頭
喺20世紀90年代，由於金沙洲嘅第三代碼頭出現咗，加上橫沙村喺度開發房地產同起咗間城西花園響度。為咗吸引啲顧客嚟金沙洲度發展，而開發商就丼咗好多錢嚟發展水上交通，就喺之前橫沙西城紙廠附近同白沙河對面嘅工程度分別整咗個碼頭出嚟，嗰時佢係搞咗機動船嚟運啲乘客出入金沙洲嘅。不過喺2003年，由於金沙洲大橋起好咗重通埋車，呢兩個碼頭就取消咗喇。

第四代碼頭
由於金沙洲地區開發咗，重有好多房地產猛咁嚟金沙洲度發展，而家金沙洲地區從一個好山卡拉嘅村就變咗個新城，人口就越嚟越多。廣州市政府為咗解決居民出行難嘅問題，就決定重新起咗間金沙洲碼頭嚟開通水上巴士去到邊度都得。而呢個碼頭喺2013年9月份起好咗重通埋船。
金汎

金汎（韓文：김범，1989年7月7號—），真名金尚汎（김상범），係大韓民國嘅一個男藝人同歌手。

微電影
2013年：MIOGGI廣告短片《再見。首爾》飾演 金景宇（同安芝玄合演）
金沙洲

金沙洲（粵拼：gam1 saa1 zau1）；黃岐嗰邊嗌草鞋洲（cou2 haai4 zau1）；里水嗰邊嗌潯峰洲（cam4 fung1 zau1）；佢係中國廣東省廣州市同佛山市之間嘅島，喺廣州嘅西邊，東邊靠白沙河，西邊同北邊靠南海區嘅里水、白沙村呢啲地區。佢重係廣州市西邊嘅其中一個緊要嘅出入口，有差唔多27平方公里到。

名
點解呢個地方有三個稱呼，係因為呢個島喺廣佛兩地嘅嗌法唔同。
潯峰洲——里水當地嗌法，出喺轄區入面嘅潯峰山。
草鞋洲——黃岐當地嗌法，見到佢當地係四面環水，好似隻草鞋噉。
金沙洲——廣州當地嗌法。舊時嘅潯峰洲有13個村，都喺嗮南海縣入面，不過喺1959年嘅行政區域調整就將13個村入面嘅橫沙、沙鳳都劃入咗廣州嘅石井街道嗰邊。喺2002年，橫沙同沙鳳就從石井街道劃咗出去，變咗個新街道，由於沙鳳同橫沙兩個村之間都有個「沙」字，所以就重新改名，夾埋一齊嗌成「金沙洲」。

所屬區域
金沙洲係廣佛都市圈嘅中心，嗰度橫跨廣州同佛山，而家係屬廣州市白雲區同佛山市南海區黃岐同里水睺實，不過佢凈係得9平方公里嘅地俾廣州睺住。呢度重係廣州市政府嘅其中一個經營性土地嘅重點儲備區。呢個島話屬廣州又得，話屬佛山又得。喺廣州嗰邊嘅金沙洲大橋可以同羅沖圍接埋一齊，喺佛山嗰邊就可以去到南海嘅里水同黃岐。
金沙洲大橋

金沙洲大橋（粵拼：gam1 saa1 zau1 daai6 kiu4）係中國廣東省廣州市嘅一條橋，1999年9月喐手起，2003年1月20號落成通車。呢條橋橫跨珠江嘅白沙河兩岸，將白雲區嘅金沙洲同羅沖圍連埋一齊。喺地鐵六號線通車之前，金沙洲大橋由金沙洲出廣州市區嘅唯一一條路，所以經常塞車。

連接位
西北邊從白雲區嘅金沙洲碼頭附近嗰邊開始，跨過珠江嘅白沙河，東南到白雲區嘅羅沖圍連埋一齊。

長闊高
橋全長1194米（跨度418米），闊22米，雙向四車道，橋底高度22米。
金永雲

金永雲，係大韓民國嘅一個男藝人同埋歌手。
金沙 音樂劇原聲輯

《金沙 音樂劇原聲輯》係中國音樂劇《金沙》嘅原聲音樂。喺2012年6月3號發行。

簡介
呢隻碟收錄咗23隻歌。
金沙江路站

金沙江路站係上海地鐵3號綫、上海地鐵4號綫同上海地鐵13號綫一個地鐵站，喺普陀區。個站2000年12月26號啟用。
離鄉別井的故事 台灣篇

《離鄉別井的故事 台灣篇》（Far Away from Home (Taiwan)）係一套由好好制作製作嘅訪談節目，《離鄉別井的故事》續作，由簡淑兒主持，由2023年10月16號到11月3號逢禮拜一到五21:00－21:30喺香港奇妙電視嘅HOY TV首播。節目主持去到臺灣訪問由香港過去嘅移民，講下佢哋嘅生活情況。
離騷

《離騷》（粵拼：lei4 sou1）係楚辭入面最出名同最出色嘅作品，作者係屈原，約莫2470字，屬自傳文學同抒情詩。

原文
建議將呢篇文搬去維基文庫。


因尚未有粵文維基文庫，家下留喺粵文維基百科。等到有粵文維基文庫，再行討論。
帝高陽之苗裔兮，朕皇考曰伯庸。
攝提貞於孟陬兮，惟庚寅吾以降。
皇覽揆餘初度兮，肇錫餘以嘉名：
名餘曰正則兮，字餘曰靈均。
紛吾既有此內美兮，又重之以修能。
扈江離與辟芷兮，紉秋蘭以爲佩。
汨餘若將不及兮，恐年歲之不吾與。
朝搴阰之木蘭兮，夕攬洲之宿莽。
日月忽其不淹兮，春與秋其代序。
唯草木之零落兮，恐美人之遲暮。
不撫壯而棄穢兮，何不改乎此度?
乘騏驥以馳騁兮，來吾道夫先路！
昔三後之純粹兮，固衆芳之所在。
雜申椒與菌桂兮，豈惟紉夫蕙茞！
彼堯、舜之耿介兮，既遵道而得路。
何桀紂之猖披兮，夫惟捷徑以窘步。
惟夫黨人之偷樂兮，路幽昧以險隘。
豈餘身之殫殃兮，恐皇輿之敗績！
忽奔走以先後兮，及前王之踵武。
荃不查餘之中情兮，反信讒而齌怒。
餘固知謇謇之爲患兮，忍而不能捨也。
指九天以爲正兮，夫惟靈脩之故也。
曰黃昏以爲期兮，羌中道而改路！
初既與餘成言兮，後悔遁而有他。
餘既不難夫離別兮，傷靈脩之數化。
餘既滋蘭之九畹兮，又樹蕙之百畝。
畦留夷與揭車兮，雜杜衡與芳芷。
冀枝葉之峻茂兮，願俟時乎吾將刈。
雖萎絕其亦何傷兮，哀衆芳之蕪穢。
衆皆競進以貪婪兮，憑不厭乎求索。
羌內恕己以量人兮，各興心而嫉妒。
忽馳騖以追逐兮，非餘心之所急。
老冉冉其將至兮，恐脩名之不立。
朝飲木蘭之墜露兮，夕餐秋菊之落英。
苟餘情其信姱以練要兮，長顑頷亦何傷。
掔木根以結茞兮，貫薜荔之落蕊。
矯菌桂以紉蕙兮，索胡繩之纚纚。
謇吾法夫前修兮，非世俗之所服。
雖不周於今之人兮，願依彭咸之遺則。
長太息以掩涕兮，哀民生之多艱。
餘雖好修姱以鞿羈兮，謇朝誶而夕替。
既替餘以蕙纕兮，又申之以攬茝。
亦餘心之所善兮，雖九死其猶未悔。
怨靈脩之浩蕩兮，終不察夫民心。
衆女嫉餘之蛾眉兮，謠諑謂餘以善淫。
固時俗之工巧兮，偭規矩而改錯。
背繩墨以追曲兮，競周容以爲度。
忳鬱邑餘侘傺兮，吾獨窮困乎此時也。
寧溘死以流亡兮，餘不忍爲此態也。
鷙鳥之不羣兮，自前世而固然。
何方圜之能周兮，夫孰異道而相安？
屈心而抑志兮，忍尤而攘詬。
伏清白以死直兮，固前聖之所厚。
悔相道之不察兮，延佇乎吾將反。
回朕車以復路兮，及行迷之未遠。
步餘馬於蘭皋兮，馳椒丘且焉止息。
進不入以離尤兮，退將復修吾初服。
制芰荷以爲衣兮，集芙蓉以爲裳。
不吾知其亦已兮，苟餘情其信芳。
高餘冠之岌岌兮，長餘佩之陸離。
芳與澤其雜糅兮，唯昭質其猶未虧。
忽反顧以遊目兮，將往觀乎四荒。
佩繽紛其繁飾兮，芳菲菲其彌章。
民生各有所樂兮，餘獨好修以爲常。
雖體解吾猶未變兮，豈餘心之可懲。
女嬃之嬋媛兮，申申其詈予，曰：
「鯀婞直以亡身兮，終然夭乎羽之野。
汝何博謇而好修兮，紛獨有此姱節？
薋菉葹以盈室兮，判獨離而不服。」
衆不可戶說兮，孰雲察餘之中情？
世並舉而好朋兮，夫何煢獨而不予聽？
依前聖以節中兮，喟憑心而歷茲。
濟沅、湘以南征兮，就重華而敶詞：
啓《九辯》與《九歌》兮，夏康娛以自縱。
不顧難以圖後兮，五子用失乎家衖。
羿淫遊以佚畋兮，又好射夫封狐。
固亂流其鮮終兮，浞又貪夫厥家。
澆身被服強圉兮，縱慾而不忍。
日康娛而自忘兮，厥首用夫顛隕。
夏桀之常違兮，乃遂焉而逢殃。
后辛之菹醢兮，殷宗用而不長。
湯、禹儼而祗敬兮，周論道而莫差。
舉賢才而授能兮，循繩墨而不頗。
皇天無私阿兮，覽民德焉錯輔。
夫維聖哲以茂行兮，苟得用此下土。
瞻前而顧後兮，相觀民之計極。
夫孰非義而可用兮？孰非善而可服？
阽餘身而危死兮，覽餘初其猶未悔。
不量鑿而正枘兮，固前修以菹醢。
曾歔欷餘鬱邑兮，哀朕時之不當。
攬茹蕙以掩涕兮，沾餘襟之浪浪。
跪敷衽以陳辭兮，耿吾既得此中正。
駟玉虯以桀鷖兮，溘埃風餘上徵。
朝發軔於蒼梧兮，夕餘至乎縣圃。
欲少留此靈瑣兮，日忽忽其將暮。
吾令羲和弭節兮，望崦嵫而勿迫。
路漫漫其修遠兮，吾將上下而求索。
飲餘馬於咸池兮，總餘轡乎扶桑。
折若木以拂日兮，聊逍遙以相羊。
前望舒使先驅兮，後飛廉使奔屬。
鸞皇爲餘先戒兮，雷師告餘以未具。
吾令鳳鳥飛騰兮，繼之以日夜。
飄風屯其相離兮，帥雲霓而來御。
紛總總其離合兮，斑陸離其上下。
吾令帝閽開關兮，倚閶闔而望予。
時曖曖其將罷兮，結幽蘭而延佇。
世溷濁而不分兮，好蔽美而嫉妒。
朝吾將濟於白水兮，登閬風而紲馬。
忽反顧以流涕兮，哀高丘之無女。
溘吾遊此春宮兮，折瓊枝以繼佩。
及榮華之未落兮，相下女之可詒。
吾令豐隆乘雲兮，求宓妃之所在。
解佩纕以結言兮，吾令謇修以爲理。
紛總總其離合兮，忽緯繣其難遷。
夕歸次於窮石兮，朝濯發乎洧盤。
保厥美以驕傲兮，日康娛以淫遊。
雖信美而無禮兮，來違棄而改求。
覽相觀於四極兮，周流乎天餘乃下。
望瑤臺之偃蹇兮，見有娀之佚女。
吾令鴆爲媒兮，鴆告餘以不好。
雄鳩之鳴逝兮，餘猶惡其佻巧。
心猶豫而狐疑兮，欲自適而不可。
鳳皇既受詒兮，恐高辛之先我。
欲遠集而無所止兮，聊浮游以逍遙。
及少康之未家兮，留有虞之二姚。
理弱而媒拙兮，恐導言之不固。
世溷濁而嫉賢兮，好蔽美而稱惡。
閨中既以邃遠兮，哲王又不寤。
懷朕情而不發兮，餘焉能忍而與此終古？
索瓊茅以筳篿兮，命靈氛爲餘佔之。
曰：「兩美其必合兮，孰信修而慕之？
思九州之博大兮，豈惟是其有女？」
曰：「勉遠逝而無狐疑兮，孰求美而釋女？
何所獨無芳草兮，爾何懷乎故宇？」
世幽昧以昡曜兮，孰雲察餘之善惡？
民好惡其不同兮，惟此黨人其獨異！
戶服艾以盈要兮，謂幽蘭其不可佩。
覽察草木其猶未得兮，豈珵美之能當？
蘇糞壤以充禕兮，謂申椒其不芳。
欲從靈氛之吉占兮，心猶豫而狐疑。
巫咸將夕降兮，懷椒糈而要之。
百神翳其備降兮，九疑繽其並迎。
皇剡剡其揚靈兮，告餘以吉故。
曰：「勉升降以上下兮，求矩矱之所同。
湯、禹儼而求合兮，摯、咎繇而能調。
苟中情其好修兮，又何必用夫行媒？
說操築於傅巖兮，武丁用而不疑。
呂望之鼓刀兮，遭周文而得舉。
甯戚之謳歌兮，齊桓聞以該輔。
及年歲之未晏兮，時亦猶其未央。
恐鵜鴃之先鳴兮，使夫百草爲之不芳。」
何瓊佩之偃蹇兮，衆薆然而蔽之。
惟此黨人之不諒兮，恐嫉妒而折之。
時繽紛其變易兮，又何可以淹留？
蘭芷變而不芳兮，荃蕙化而爲茅。
何昔日之芳草兮，今直爲此蕭艾也？
豈其有他故兮，莫好修之害也！
餘以蘭爲可恃兮，羌無實而容長。
委厥美以從俗兮，苟得列乎衆芳。
椒專佞以慢慆兮，樧又欲充夫佩幃。
既幹進而務入兮，又何芳之能祗？
固時俗之流從兮，又孰能無變化？
覽椒蘭其若茲兮，又況揭車與江離？
惟茲佩之可貴兮，委厥美而歷茲。
芳菲菲而難虧兮，芬至今猶未沬。
和調度以自娛兮，聊浮游而求女。
及餘飾之方壯兮，周流觀乎上下。
靈氛既告餘以吉占兮，歷吉日乎吾將行。
折瓊枝以爲羞兮，精瓊爢以爲粻。
爲餘駕飛龍兮，雜瑤象以爲車。
何離心之可同兮？吾將遠逝以自疏。
邅吾道夫崑崙兮，路修遠以周流。
揚雲霓之晻藹兮，鳴玉鸞之啾啾。
朝發軔於天津兮，夕餘至乎西極。
鳳皇翼其承旗兮，高翱翔之翼翼。
忽吾行此流沙兮，遵赤水而容與。
麾蛟龍使樑津兮，詔西皇使涉予。
路修遠以多艱兮，騰衆車使徑待。
路不周以左轉兮，指西海以爲期。
屯余車其千乘兮，齊玉軑而並馳。
駕八龍之婉婉兮，載雲旗之委蛇。
抑志而弭節兮，神高馳之邈邈。
奏《九歌》而舞《韶》兮，聊假日以偷樂。
陟升皇之赫戲兮，忽臨睨夫舊鄉。
僕伕悲餘馬懷兮，蜷局顧而不行。
亂曰：已矣哉！
國無人莫我知兮，又何懷乎故都！
既莫足與爲美政兮，吾將從彭咸之所居！
難得有情郎

《難得有情郎》係新藝製片公司喺1962年嘅一部港產愛情片，由吳回執導，周驄、嘉玲主演。

情節
齣戲係講一個有錢仔（周驄 飾）接手爸爸嘅業務，包括大型百貨同酒店業務等生意，認識咗旗下百貨公司一個女售貨員（嘉玲 飾），彼此一見鍾情，女售貨員誤會有錢仔係失業嘅大學生，於是介紹佢入百貨公司做售貨員嘅故事。
離鄉情淚

《離鄉情淚》係喺1962年嘅一部粵語片，由黃卓漢執導，丁瑩、張儀主演。

情節
張進係一個電器行雜工，人工好奀，重要寄錢翻鄉下畀屋企，進好唔甘心，決心要出人頭地。張進幫有錢佬羅富有做工程時，巴結討好佢個女玉芳，又俾佢得到手，於是唔話人知鄉下有老婆，同玉芳結婚，結婚之後幫外父打理生意。
張進得知阿媽病死，鄉下個老婆李玉憐帶埋仔女搵佢，佢怕俾人知自己重婚，於是搵舊老闆呃玉憐話自己去咗南洋。
玉憐搵唔到張進，但喺陳家打工時撞到張進，張進唔認兩個係兩夫妻，玉憐好傷心咁離開。不過紙包唔住火，當玉芳一家人知道真相之後，就趕走咗張進；張進好後悔，好彩玉憐肯原諒佢，於是一家四口終於團聚。
離魂記

香港歌手周國賢歌曲《離魂記》，係佢同梁栢堅合作《百鬼夜行三部曲》入面嘅第二首歌。
難-易效應

難-易效應（hard-easy effect）係一種認知偏誤，指人喺要做一啲佢哋覺得難嘅工作嗰陣高估自己成功嘅機率，同時又會喺要做一啲佢哋覺得易嘅工作嗰陣低估自己成功嘅機率。
難得有傳人

《難得有傳人》（英文：Ode to Heritage）係香港奇妙電視有限公司製作嘅資訊節目，節目主持會介紹由創辦者子孫接手經營嘅特色老店，總共有兩輯：第一輯由蔡瀚億同蓋世寶主持，由2020年9月26號到12月19號，逢禮拜六 23:00－23:30，喺香港開電視首播；第二輯叫《難得有傳人貳》，由蔡瀚億同張紋嘉主持，由2022年10月29號到2023年2月12號，逢禮拜日 21:30－22:00，喺HOY TV首播。

節目調動
第一輯
2020年11月28號：由於播《第33屆中國電影金雞獎頒獎典禮》，節目暫停播映。
第二輯
2022年12月18號：由於直播《就是青春》決賽，節目暫停播映。
阿當卡拉夫

阿當卡拉夫（Adam Kraft，大概1450年代—1509年1月）係 15 世紀一個德國雕刻家。
阿盧什塔

阿盧什塔（Alushta）係烏克蘭克里米亞（而家由俄羅斯佔領）一座城，人口約莫3萬。
阿留申群島

阿留申群島（Aleutian Islands）係太平洋北部一個群島，喺阿拉斯加半島西面，對面岸係琴察加半島，北面係白令海，面積17,670平方公里，2000年人口8,162人。大部分係屬於美國阿拉斯加，但最西邊兩個島同15個島仔屬於俄羅斯琴察加邊疆區。
阿當戴華

阿當·得力士·戴華（英文：Adam Douglas Driver，1983年11月19號—）係個美國男演員。《STAR WARS：原力覺醒》（2015年）起嘅《星球大戰》續集三部曲演 Kylo Ren[未記出處或冇根據]。
Saint-Michel-l'Observatoire

Saint-Michel-l'Observatoire係法國嘅一個市鎮，位置喺上普羅旺斯阿爾卑斯。
Saint-Michel-de-Plélan

Saint-Michel-de-Plélan係法國嘅一個市鎮，位置喺阿摩爾濱海。
Saint-Mont

Saint-Mont係法國嘅一個市鎮，位置喺奧斯坦尼大區嘅熱爾。
Saint-Montan

Saint-Montan係法國嘅一個市鎮，位置喺阿爾代什。
Saint-Michel-en-Grève

Saint-Michel-en-Grève係法國嘅一個市鎮，位置喺阿摩爾濱海。
Ucel

Ucel係法國嘅一個市鎮，位置喺阿爾代什。
Ubraye

Ubraye係法國嘅一個市鎮，位置喺上普羅旺斯阿爾卑斯。
Ubuntu

Ubuntu（英文 /uːˈbuːntuː/ ，祖魯話 [ùbúntú]）係一個 Linux 操作系統同發行版，桌面應用為主，亦都有伺服器版本。係以 Debian Linux 基礎改寫嚟嘅。

版本
Ubuntu 有唔同嘅版本。啲版本用唔同嘅套件同圖形介面（GUI），譬如話 Ubuntu 用 Unity； Kubuntu 用較似 Windows 介面嘅 KDE； Edubuntu 啱做教學，適合畀細路同家長用；而 Xubuntu 就 Xfce 做 GUI 介面，慳硬體資源；重有好少人用嘅 Ubuntu Studio（用做多媒體編輯工作站嘅版本）；只須 2G 儲存空間就可以安裝嘅 Goubuntu，畀流動裝置用，但近排推出嘅 Ubuntu Netbook Remix，支援 Tounch Screen 同 HSPDA 網絡，重好用過 Goubuntu。Ubuntu Netbook Remix 重係喺開發階段。

命名
Ubuntu 隔半年出一個新版，版本編號係用年、月標識，好似 8.04 版就係喺 2008 年 4 月出嘅版本。而每個版本都至少會提供一年半嘅更新支援；長期支援版（LTS，Long Time Support）會提供五年更新支援，好似 6.06 LTS 版、8.04 LTS 版。LTS版隔兩年出一個。
Ucciani

Ucciani係法國嘅一個市鎮，位置喺南歌斯嘉。
Dardez

Dardez係法國嘅一個市鎮，位置喺厄爾。
Darnets

Darnets係法國嘅一個市鎮，位置喺戈雷茲。
Daoulas

Daoulas係法國嘅一個市鎮，位置喺布禮斯大區嘅菲尼斯泰爾。
Darazac

Darazac係法國嘅一個市鎮，位置喺戈雷茲。
Darbres

Darbres係法國嘅一個市鎮，位置喺阿爾代什。
Darcey

Darcey係法國嘅一個市鎮，位置喺黃金丘。
長鏡頭

長鏡頭（英文：long take）係一種將單個鏡頭一直拍好耐、中途唔切換鏡頭畫面嘅拍攝手法。由於長鏡頭拍攝難度大，可以相當程度展現導演嘅調度、時間掌控功力。
長野風花

長野風花（1999年3月9號—）係日本足球員，踢中場，係日本女子足球代表隊成員，踢緊利物浦女子隊。
長鐘路

長鐘路（粵拼：coeng4 zung1 lou6；中國縣道代碼：X307）係中國廣東廣州嘅西南-東北走向主幹道，喺白雲區鐘落潭。西南邊從福龍路開始，一直向東北去到廣黎路嘅成德街口，成條路似條向西北突出嘅弧形噉。佢係307縣道嘅其一公路，公里標記：K10+500～K13+300。

概要
全長2.8km，闊12米，雙向2車道，馬路分開咗冇方向同北方向兩條。

長鐘路嘅兩條道路，起點到終點
長鐘路：從福龍路開始，一直去到281縣道。
長鐘北路：從281縣道開始，一直去到廣黎路嘅成德街口。
長門號

長門號（粵拼：coeng4 mun4 hou6；日文：長門(nagato)）係大日本帝國海軍（下作日本海軍）戰艦，長門型戰艦1號艦，個名取自舊長門國。喺第二次世界大戰之前係日本海軍嘅象徵，日本國民都好熟悉。喺日本戰敗後畀美國軍隊接收，後喺原子彈實驗中沉咗。
長野縣

長野縣係日本本州嘅其中一個縣，位於日本中部山區，屬於內陸縣份。
長門

長門係日本山口縣一市，人口約莫3.8萬。
長野市

長野係日本長野縣縣治，亦係個中核市，人口38萬。
長野聰

長野聰（1982年8月2號—）係日本足球員，司職後衞，效力過福岡黃蜂，東京綠茵，及北九州向日葵。
Sentenac-d'Oust

Sentenac-d'Oust係法國嘅一個市鎮，位置喺阿列日。
Septvaux

Septvaux係法國嘅一個市鎮，位置喺埃納。
Sepx

Sepx係法國嘅一個市鎮，位置喺奧斯坦尼大區嘅上加龍。
Septèmes-les-Vallons

Septèmes-les-Vallons係法國嘅一個市鎮，位置喺隆河河口。
Sentenac-de-Sérou

Sentenac-de-Sérou係法國嘅一個市鎮，位置喺阿列日。
Senuc

Senuc係法國嘅一個市鎮，位置喺亞丁。
Senven-Léhart

Senven-Léhart係法國嘅一個市鎮，位置喺阿摩爾濱海。
Septmonts

Septmonts係法國嘅一個市鎮，位置喺埃納。
HD 10180

HD 10180係一粒太陽型恆星，恆星離地球127光年，響水蛇座南部；質量同金屬量分別比太陽多6%同兩成。
恆星系有五粒同海王星差唔多大小嘅行星（質量下限係地球嘅12倍到25倍左右，誤檢率<<0.1%），軌道半徑分別係0.06、0.13、0.27、0.49同1.42天文單位。另外，仲可能有一粒同地球差唔多大小嘅行星響0.02天文單位嗰度（質量下限係地球嘅1.4倍，誤檢率係1.4%），同埋一粒同土星差唔多大小嘅行星響3.4天文單位嗰度（質量下限係地球嘅65倍，誤檢率係0.6%）。呢個系統係已發現行星數量最多嘅太陽系外行星系（之前嘅記錄係巨蟹座55嘅五粒行星）。
呢個行星系統中嘅行星都未係平運動共振（mean motion resonance），不過有啲係近共振（near resonance）。
呢拃行星都係靠高精度逕向速度行星搜索器（HARPS）嘅光譜儀觀測同多普勒光譜學發現嘅。我哋唔知行星嘅軌道傾角，目前淨可以知道行星質量下限。